Document ID: /fineweb-2-swissfilter-quality_10-filterrobots/filtered/02038.jsonl.gz/67

En la truscha dal Sechseläuten a Turitg sa chattan er intgins Grischuns. Uschia per exempel Mario Camartin da Breil. El ha sunà 25 onns il tambur en duas mastergnanzas da Turitg. Er oz è Mario Camartin da la partida al Sechseläuten dentant sco aspectatur e betg pli sco tambur. Entras viver ed esser en ina musica turitgaisa è el vegnì tar las mastergnanzas. Er pli tard cura ch'el abitava puspè a Breil è el sa participà sco tambur.
Entras el pon trais ulteriurs Sursilvans sa participar sco tamburs al Sechseläuten. Ursin Derungs è in dad els ch'è en la «Zunft zu den Drei Königen». Era sch'il Lumnezian è in tambur rutinà saja quai pretensius da dar sin il schumber var duas uras. Tuttina giauda el fitg il gi da Sechseläuten. Quai saja in di da rumper ora in zic e d'ina giada far festa giu Turitg.
Basilea-Citad sco giast - quest onn cun dapli fortuna?
En intginas uras dentant vai liber cun la festa dal «Sächsilüüte». Quest onn è il chantun Basilea-Citad il chantun ospitant. Gia il 1993 era Basilea-Citad chantun da giast. Lura avevi dà in incap. Il Böögg era crudà giu dal podest avant ch'el era explodì. RTR rapporta live da la festa.
RR actualitad 07:00